Diari Oficial de la Generalitat Valenciana


Sumari del DOGV 7559, del 29-06-2015 (2015/5804)

RESOLUCIÓ d'11 de juny de 2015, de la Conselleria d'Infraestructures, Territori i Medi Ambient, per la qual s'aprova la modificació parcial de traçat de la via pecuària Canyada Reial de Petrer al seu pas per les parcel·les cadastrals 56 i 57 del polígon 20 del terme municipal de Petrer.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7559

Data del DOGV
:   29-06-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/5804


Data del document
:   11-06-2015

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

RESOLUCIÓ d'11 de juny de 2015, de la Conselleria d'Infraestructures, Territori i Medi Ambient, per la qual s'aprova la modificació parcial de traçat de la via pecuària Canyada Reial de Petrer al seu pas per les parcel·les cadastrals 56 i 57 del polígon 20 del terme municipal de Petrer. [2015/5804]  
Antecedents de fet  
1. En data 2 d'agost de 2012 té entrada en el Registre General de la Direcció Territorial d'Alacant sol·licitud de modificació de la via pecuària Canyada Reial de Petrer al seu pas per les parcel·les cadastrals 56 i 57 del polígon 20 del terme municipal de Petrer, a instància de l'Ajuntament de l'esmentat municipi.  
2. En data 21 de setembre de 2012, l'enginyer tècnic forestal de la demarcació de Crevillent elabora informe desfavorable sobre la sol·licitud de l'Ajuntament de Petrer.  
3. En data 24 de setembre de 2012, la Direcció Territorial d'Alacant informa a l'Ajuntament de Petrer que vist l'informe del punt anterior no és procedent la concessió de la modificació sol·licitada, i li dóna un termini de quinze dies per a presentar les al·legacions, els documents i les justificacions que estime pertinents, prèviament a l'elevació de l'expedient per a la seua resolució.  
4. En data 23 d'octubre de 2012, l'Alcaldia de Petrer sol·licita la suspensió de la tramitació de l'expedient de modificació de la via pecuària Canyada Reial de Petrer fins que la Confederació Hidrogràfica del Xúquer resolga sobre la nova petició d'ampliació del barranc, a fi d'esmenar la deficiència posada de manifest en l'informe de l'enginyer tècnic forestal, i aportar la documentació corregida en este sentit.  
  
5. En data 28 de desembre de 2012 té entrada en l'oficina comarcal de Crevillent de la Conselleria d'Infraestructures, Territori i Medi Ambient, ofici de l'Alcaldia de Petrer en què adjunta nova documentació entre la qual es troba resolució de la Confederació Hidrogràfica del Xúquer de 7 de novembre de 2012 que modifica la de 25 de juliol de 2012.  
6. En data 6 de febrer de 2013, l'enginyer tècnic forestal de la demarcació de Crevillent redacta informe favorable a l'inici de l'expedient.  
7. En data 14 de febrer de 2013 té entrada en el Registre Auxiliar de Francisco Cubells d'esta conselleria ofici del director territorial d'Alacant en què adjunta la documentació i sol·licita l'inici de l'expedient de modificació de traçat d'un tram de la via pecuària Canyada Reial de Petrer al seu pas per les parcel·les 56 i 57 del polígon 20 del terme municipal de Petrer, sol·licitat per l'ajuntament de l'esmentat municipi.  
  
8. En data 25 de juny de 2013, tècnic del Servici d'Ordenació i Gestió Forestal redacta informe relatiu a la proposta d'inici.  
9. En data 18 de juliol de 2013, el cap del Servici d'Ordenació i Gestió Forestal elabora informe relatiu a l'expedient en què conclou: «Per tot això, es proposa que s'autoritze l'inici de l'expedient de modificació parcial de traçat d'un tram de la via pecuària Canyada Reial de Petrer al seu pas per les parcel·les 56 i 57 del polígon 20 del terme municipal de Petrer, sol·licitat per l'Ajuntament de l'esmentat municipi, sempre que es complisquen els condicionants establits en els informes tècnics que es troben en l'expedient FOMODIFVP 04/2012 i amb subjecció a la legislació vigent».  
10. En data 18 de juliol de 2013, el director general de Medi Natural, resol:  
10.1. Autoritzar l'inici de l'expedient FOMODIFVP 04/2012 de modificació de traçat d'un tram de la via pecuària Canyada Reial de Petrer al seu pas per les parcel·les 56 i 57 del polígon 20 del terme municipal de Petrer, sol·licitat per l'ajuntament de l'esmentat municipi, condicionat que es justifique des de la Direcció Territorial d'Alacant que l'amplària de 8 metres és prou per al trànsit pecuari actual i a la presentació d'un projecte d'adequació del nou traçat, amb subjecció a la legislació vigent.  
10.2. Remetre l'expedient FOMODIFVP 04/2012 de modificació de traçat mencionat a la Direcció Territorial d'Alacant per a la seua tramitació, sempre que es complisquen els condicionants mencionats anteriorment.  
11. En data 31 de juliol de 2013, es remet a la Direcció Territorial d'Alacant la resolució indicada en el punt anterior.  
12. En data 10 d'octubre de 2013 té entrada en l'oficina comarcal de Crevillent ofici de l'alcalde de Petrer, que adjunta projecte d'adequació del nou traçat de la via pecuària Canyada de Petrer, confrontant a la parcel·la 56 del polígon 20 en el terme municipal de Petrer, datat al setembre de 2013.  
13. En data 21 d'octubre de 2013, enginyer tècnic forestal de la Direcció Territorial d'Alacant elabora informe favorable a la reducció de l'amplària de la via pecuària en el tram considerat, de 12 a 8 metres.  
  
14. En data 21 d'octubre de 2013, el tècnic instructor de l'expedient redacta informe favorable relatiu al projecte d'adequació del nou traçat via pecuària Canyada Reial de Petrer.  
15. En data 4 de novembre de 2013 té entrada en el Servici d'Ordenació i Gestió Forestal ofici del director territorial d'Alacant en què remet informe de viabilitat de l'instructor de l'expedient, projecte d'adequació i informe relatiu a este.  
16. En data 9 de gener de 2014, tècnic del servici d'Ordenació i Gestió Forestal redacta informe relatiu a la documentació remesa en què conclou que no s'aprecia inconvenient perquè es continue amb la tramitació de l'expedient.  
17. En data 15 de gener de 2014 té eixida ofici del director general de Medi Natural de data 14 de gener, per mitjà del qual remet a la Direcció Territorial d'Alacant l'expedient perquè es continue amb la seua tramitació.  
18. En data 24 de febrer de 2014 té eixida ofici del director territorial d'Alacant en què remet a l'Ajuntament de Petrer informació pública de la modificació de traçat per a la seua exposició en el tauler d'anuncis d'eixe ajuntament.  
19. En data 24 de febrer, per mitjà de notificació, el director territorial sol·licita informe a ASAJA, Cambra Agrària Provincial i Unió de Ramaders.  
20. En el DOCV núm. 7230, de 10 de març de 2014, s'inserix la informació pública de la modificació de traçat.  
21. En data 15 de maig de 2014, l'instructor de l'expedient realitza valoració dels terrenys del traçat actual de la via pecuària i del traçat modificat.  
22. En data 21 de maig de 2014, el director territorial d'Alacant d'esta conselleria efectua requeriment de documentació a l'Ajuntament de Petrer per a continuar amb la tramitació de l'expedient.  
23. En data 21 de novembre de 2014 té entrada en la Direcció Territorial d'Alacant ofici de l'Ajuntament de Petrer per mitjà del qual aporten escriptura de segregació parcel·lària dels terrenys de propietat privada pels quals discorrerà el nou traçat de la via pecuària, plans i coordenades d'inici i final del traçat original i del proposat.  
  
24. En data 28 de novembre de 2014 té eixida des de la Direcció Territorial d'Alacant d'esta conselleria ofici del director territorial per mitjà del qual remet informe tècnic en què se sol·licita un nou pla.  
  
25. En data 22 de desembre de 2014 té entrada en la Direcció Territorial d'Alacant ofici de l'Ajuntament de Petrer per mitjà del qual aporten la documentació sol·licitada.  
26. En data 21 de gener de 2015, tècnic de la Direcció Territorial d'Alacant redacta nou informe.  
En data 26 de gener de 2015, el director territorial d'Alacant d'esta conselleria proposa:  
Vist que no s'han rebut al·legacions ni informes desfavorables com a conseqüència dels requeriments efectuats i de l'exposició pública, esta Direcció Territorial proposa la resolució de l'expedient de conformitat amb la documentació presentada i amb els informes i les condicions que estos arrepleguen, així com la condició que els nous terrenys estaran al seu moment disponibles per a ser entregats lliures de càrregues a la Generalitat Valenciana per a la seua inscripció.  
  
27.En data 20 d'abril de 2015, tècnic del Servici d'Ordenació i Gestió Forestal informa que considera que la modificació proposada complix els requisits establits en la Llei 3/1995, de 23 de març, de Vies Pecuàries.  
28. En data 22 d'abril de 2015, el cap de Servici d'Ordenació i Gestió Forestal redacta informe en què considera que la modificació de traçat proposta complix els requisits establits en la Llei 3/1995, de 23 de març, de Vies Pecuàries.  
29. En data 23 d'abril de 2015, la directora general de Medi Natural proposa l'aprovació de la modificació de traçat de conformitat amb la documentació que consta en l'expedient, en què s'hauran de complir una sèrie de condicions.  
30.En data 8 de juny de 2015, l'Advocacia General de la Generalitat en la Conselleria d'Infraestructures, Territori i Medi Ambient emet informe favorable respecte al compliment dels requisits legals de la modificació de traçat i considera que, quant a la tramitació i aprovació de la proposta, s'han seguit els tràmits legals.  
  
Fonaments de dret  
1. La competència per a la resolució del present expedient correspon a la Conselleria d'Infraestructures, Territori i Medi Ambient, en virtut del que disposa la Llei 3/1995, de 23 de març, de Vies Pecuàries, la Llei 14/2003, de 10 d'abril, de Patrimoni de la Generalitat, i el Decret 47/2015, de 17 d'abril, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient.  
2. El present acte administratiu es regix pel que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per la Llei 3/1995, de 23 de març, de Vies Pecuàries, per la Llei 14/2003, de 10 d'abril, de Patrimoni de la Generalitat i pel Decret 47/2015, de 17 d'abril, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient.  
  
3. Llei 3/1995, de 23 de març, de Vies Pecuàries.  
4. Orde de 27 de novembre de 1991, de la Conselleria d'Agricultura i Pesca, per la qual s'aprova la classificació de les vies pecuàries existents en el terme municipal de Petrer (Alacant), publicada en el DOGV núm. 1.702 de 14 de gener de 1992.  
5. Orde de 20 de març de 1997, de la Conselleria d'Economia, Hisenda i Administració Pública, per la qual s'aprova la delimitació de la via pecuària Canyada de Petrer, en el tram comprés entre les partides Pedreres Baixes i els Col·legials, en el terme municipal de Petrer (Alacant), publicada en el DOGV núm. 2.984 de 5 de maig de 1997.  
Vistes la Llei 3/1995, de 23 de març, de Vies Pecuàries, la Llei 30/1992, de 26 de novembre, de 26 de novembre, de Règim Jurídic de les Administracions Públiques i del Procediment Administratiu Comú, la Llei 14/2003, de 10 d'abril, de Patrimoni de la Generalitat Valenciana, la Llei 33/2003, de 3 de novembre, del Patrimoni de les Administracions Públiques i la resta de disposicions concordants, resolc:  
  
  
Primer  
Aprovar la modificació parcial de traçat de la via pecuària Canyada Reial de Petrer al seu pas per les parcel·les 56 i 57 del polígon 20 del terme municipal de Petrer, de conformitat amb la documentació que consta en l'expedient, que haurà de complir les condicions següents:  
- L'Ajuntament de Petrer, com a promotor de l'expedient haurà de dur a terme l'adequació del traçat modificat de la via pecuària d'acord amb la «Memòria del projecte d'adequació de nou traçat de via pecuària «Canyada de Petrer, confrontant a la parcel·la 56 del polígon 20 (Salinetes)» de data setembre de 2013.  
- El promotor haurà d'assumir els gastos que genere la modificació de traçat, constant en l'expedient el compromís subscrit davant de l'esmentat Ajuntament per la Sra. Dolores Amat Aliaga, titular de les parcel·les 56 i 57, d'assumir tots els gastos que genere la modificació de traçat, incloses la posada a disposició dels nous terrenys, les obres d'adequació necessàries, el seu amollonament i senyalització, així com l'atorgament d'escriptures i la seua inscripció lliure de càrregues en el Registre de la Propietat, i qualssevol altres que puguen produir-se, inclosos tributs i taxes derivats de l'expedient de modificació de traçat de la via pecuària o qualssevol altres que siguen necessaris per a això, tant en allò que afecte el vial públic municipal com la parcel·la que és de la seua propietat.  
- Els terrenys del traçat modificat de la via pecuària seran rebuts per la Generalitat lliures de càrregues.  
Segon  
Desafectar el tram de via pecuària objecte de la modificació, d'acord amb les dades i els plans que consten en l'expedient.  
  
Tercer  
Autoritzar la permuta entre els terrenys desafectats i els oferits per la Sra. Dolores Amat Aliaga i els de propietat municipal, permuta que haurà de formalitzar-se posteriorment per a fer-se efectiva.  
  
Quart  
Afectar el nou tram proposat de la via pecuària d'acord amb les dades i els plans que consten en l'expedient.  
  
Quint  
Traslladar l'orde d'aprovació a l'administració cadastral, en compliment del que preveu el Reial Decret Legislatiu 1/2004, de 5 de març, pel qual s'aprova el text refós de la Llei de Cadastre Immobiliari.  
  
  
Sext  
En aplicació del que disposa la Llei 14/2003, de 10 d'abril, de Patrimoni de la Generalitat, comunicar a la Direcció General de Patrimoni l'aprovació de la modificació de traçat, junt amb la documentació necessària per a la seua constància en l'Inventari General de Béns i Drets de la Generalitat i inscripció en el Registre de la Propietat.  
  
Esta resolució serà notificada per la Direcció Territorial d'Alacant als interessats en el present procediment.  
Contra la present resolució, que posa fi a la via administrativa, es podrà interposar un recurs de reposició davant de la consellera d'Infraestructures, Territori i Medi Ambient, en el termini d'un mes, comptador des de l'endemà de la recepció de la present notificació, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Així mateix, es podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació o publicació, de conformitat amb el que preveuen els articles 46 i següents de la Llei 29/1998, de 13 de juliol, reguladora de la Jurisdicció Contenciosa Administrativa. Tot això, sense perjuí que els interessats puguen exercitar qualsevol altre recurs que estimen oportú.  
  
València, 11 de juny de 2015. La consellera d'Infraestructures, Territori i Medi Ambient: Isabel Bonig Trigueros